Dječji vrtić Grozdić Kutjevo

Vrtićka ulica 4, 34340 Kutjevo

Tel: 034/255-175 E-mail: dv.grozdic@gmail.com

**Natječaj za upis djece u programe predškolskog odgoja i obrazovanja u Dječjem vrtiću Grozdić za 2025./2026. pedagošku godinu**

Natječaj za upis djece u Dječji vrtić Grozdić otvoren je **od 19. svibnja do 2. lipnja 2025. godine.**

**PODNOŠENJE ZAHTJEVA**

Zahtjev za upis djeteta u Dječji vrtić Grozdić, s odgovarajućom dokumentacijom, može se podnijeti poštom ili osobnim dolaskom na adresu: *Dječji vrtić Grozdić Kutjevo, Vrtićka ulica 4, 34340 Kutjevo*, najkasnije do **2. lipnja 2025. godine**.

Zahtjevi za upis djeteta za 2025./2026. pedagošku godinu podnose se za ostvarivanje sljedećih programa predškolskog odgoja i obrazovanja:

1. redovni jaslički program – mlađa jaslička skupina (1-2 god.)
2. redovni jaslički program – starija jaslička skupina (2-3 god.)
3. redovni vrtićki program – mlađa vrtićka skupina (3-4 god.)
4. redovni vrtićki program – srednja vrtićka skupina (4-5 god.)
5. redovni vrtićki program – starija vrtićka skupina (5-7 god.)

**VAŽNO!** **Prema *Pravilniku o upisu u Dječji vrtić Grozdić* (članak 4.) *Zahtjev za upis djeteta u Dječji vrtić Grozdić za pedagošku godinu 2025./2026.* dužni su ponovno podnijeti i roditelji trenutno upisane djece, ukoliko žele nastaviti koristiti usluge Dječjeg vrtića Grozdić i u novoj pedagoškoj godini. Uz *Zahtjev za upis djeteta u Dječji vrtić Grozdić za pedagošku godinu 2025./2026.* roditelji trenutno upisane djece dužni su dostaviti dokumente kojima ostvaruju prednost pri upisu.** Dokumenti kojima se dokazuju činjenice bitne za ostvarivanje prednosti su:

* *dijete oba zaposlena roditelja* – elektronički zapis ili potvrdu o podacima evidentiranima u matičnoj evidenciji Hrvatskog zavoda za mirovinsko osiguranje (preslika e-radne knjižice) – ne starije do dva tjedna od dana raspisivanja upisa
* *dijete roditelja invalida Domovinskog rata* – rješenje o statusu invalida Domovinskog rata
* *dijete samohranog roditelja* – dokazi o samohranosti (rodni list, smrtni list za preminulog roditelja ili potvrda o nestanku roditelja ili rješenje Centra za socijalnu skrb o privremenom uzdržavanju djeteta
* *dijete u udomiteljskoj obitelji, bez roditelja ili bez odgovarajuće roditeljske skrbi* – rješenje, odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
* *dijete iz obitelji s troje ili više malodobne djece* – za svako dijete mlađe od 18 godina rodni list ili izvadak iz matice rođenih
* *dijete u godini prije polaska u osnovnu školu* – rodni list ili izvadak iz matice rođenih
* *dijete roditelja koji primaju doplatak za djecu* – važeće rješenje o pravu na doplatak za djecu
* *dijete s teškoćama u razvoju* – nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta.

**Osim za upis u matični objekt Dječjeg vrtića Grozdić u Kutjevu roditelji u ovom natječajnom roku mogu podnijeti i zahtjev za upis djeteta u područni odjel Dječjeg vrtića Grozdić u Vetovu. Djeca koja ostvare pravo upisa u područni odjel u Vetovu s pohađanjem vrtića započinju 1. rujna 2025. godine.**

Prijave za kraći program predškole u Dječjem vrtiću Grozdić provodit će se naknadno.

**UPISNA DOKUMENTACIJA**

Uz *Zahtjev za upis djeteta u Dječji vrtić Grozdić*(koji je moguće dobiti na upit u Dječjem vrtiću Grozdić, na web stranici vrtića (<https://dvgrozdic.com/>), putem maila ([dv.grozdic@gmail.com](mailto:dv.grozdic@gmail.com)) ili preko Facebook stranice Dječjeg vrtića Grozdić), roditelji koji prvi puta podnose prijavu za upis djeteta u Dječji vrtić Grozdić prijavi **obavezno** moraju **priložiti** sljedeće dokumente:

1. presliku rodnog lista ili izvatka iz matice rođenih djeteta
2. preslike osobnih iskaznica oba roditelja/skrbnika
3. potvrdu o zaposlenju roditelja/skrbnika (elektronički zapis ili potvrdu o podacima evidentiranima u matičnoj evidenciji Hrvatskog zavoda za mirovinsko osiguranje (preslika e-radne knjižice) – ne starije od dva tjedna od dana raspisivanja upisa)
4. potvrdu o obavljenom liječničkom pregledu djeteta
5. kopiju iskaznice imunizacije djeteta
6. sva relevantna dokumentacija u slučaju da dijete ima zdravstvenu ili razvojnu teškoću.

**OSTVARIVANJE PREDNOSTI**

**Prednost pri upisu imaju djeca s prebivalištem/boravištem na području Grada Kutjeva (prebivalište/boravište moraju imati i djeca i roditelji) te djeca oba zaposlena roditelja.**

Ukoliko Dječji vrtić Grozdić zbog nedostatka prostora ne može zadovoljiti sve zahtjeve roditelja za upis, pravo prednosti imaju djeca iz članka 20. Zakona o predškolskom odgoju i obrazovanju (NN 10/97, 107/07, 94/13, 98/19, 57/22). Roditelji čija djeca imaju prednost upisa uz gore navedene dokumente trebaju priložiti i dokumente kojima se dokazuju činjenice bitne za ostvarivanje prednosti:

* *dijete oba zaposlena roditelja* – elektronički zapis ili potvrdu o podacima evidentiranima u matičnoj evidenciji Hrvatskog zavoda za mirovinsko osiguranje (preslika e-radne knjižice) – ne starije do dva tjedna od dana raspisivanja upisa
* *dijete roditelja invalida Domovinskog rata* – rješenje o statusu invalida Domovinskog rata
* *dijete samohranog roditelja* – dokazi o samohranosti (rodni list, smrtni list za preminulog roditelja ili potvrda o nestanku roditelja ili rješenje Centra za socijalnu skrb o privremenom uzdržavanju djeteta
* *dijete u udomiteljskoj obitelji, bez roditelja ili bez odgovarajuće roditeljske skrbi* – rješenje, odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
* *dijete iz obitelji s troje ili više malodobne djece* – za svako dijete mlađe od 18 godina rodni list ili izvadak iz matice rođenih
* *dijete u godini prije polaska u osnovnu školu* – rodni list ili izvadak iz matice rođenih
* *dijete roditelja koji primaju doplatak za djecu* – važeće rješenje o pravu na doplatak za djecu
* *dijete s teškoćama u razvoju* – nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta.

**OBJAVA REZULTATA**

**Privremena lista rezultata upisa** bit će objavljena na oglasnoj ploči Dječjeg vrtića Grozdić te mrežnim stranicama vrtića najkasnije **23. lipnja 2025**.

Roditelj ima pravo prigovora na Privremenu listu rezultata upisa u dijelu koji se odnosi na njegovo dijete u roku od 15 dana od objave Liste.

Roditelj koji odustaje od upisa dužan se o tome pisano očitovati potpisivanjem izjave o odustajanju u razdoblju koje je predviđeno za podnošenje prigovora.

**Konačna lista rezultata upisa** bit će objavljena po isteku žalbenog roka.

Upisana djeca u vrtić u matičnom objektu u Kutjevu i područnom objektu u Vetovu kreću od 1. rujna 2025. godine, kada počinje 2025./2026. pedagoška godina.

Za sve dodatne upite vezane uz predaju zahtjeva za upis možete nam se obratiti na broj telefona: **034 255 175** (radnim danom od 8 do 14h) te na mail adresu: [**dv.grozdic@gmail.com**](mailto:dv.grozdic@gmail.com).